蘇啟康

蘇啟康，筆名晴朗，係香港媒體製作人，曾經為東亞唱片旗下品牌AMusic拍攝音樂錄影帶，而家喺無綫電視工作。

經歷 
蘇啟康喺香港出世，於皇仁書院讀中學，畢業後往澳洲雪梨進修平面設計，但兩年後就放棄修讀返咗香港，1993年加入無綫電視助理編導訓練班，出任製作助理，曾製作大量綜藝節目。2003年，佢離開無綫，之後獲曾志偉推薦投身電影圈做監製同導演。

參與作品

無綫電視 
 2021年：《單對單》 
 2021年：《思家大戰》

其他 
 2006年：《金國民》
 2006年：《半醉人間》
 2012年：《天梯》
 2015年：《吉星高照2015》

音樂錄影帶 
 2010年：JW《氹我》
 2011年：JW《Falling In Love》

爭議

拍攝反送中運動短片被指抹黑運動 
蘇啟康曾經拍攝短片《明登兄弟》，內容講述香港反送中運動，得到一啲親中派媒體轉載，但就被認為抹黑抗爭者。

一直關注無綫電視爭議嘅Facebook專頁思思 TVB 的二三事批評，呢套片除咗演技同觀賞體驗唔好之外，劇情亦唔合理，時間線混亂，唔少內容亦同事實不符。例如，套片內容入面提到一啲激進派示威者爆粗鬧和理非嘅示威者，但運動當時就強調和勇不分。另外，短片又話拆祠堂去逼解放軍出動，但兩者根本無關連。甚至，短片指控示威者係收錢抗爭，但又冇提出證據。

香港人